****

Δελτίο τύπου 19.03.2014  
για άμεση δημοσίευση

European Data Forum 2014 **Το σημείο συνάντησης της Οικονομίας των Δεδομένων**

***Περίληψη:*** *Το European Data Forum 2014, μια ετήσια εκδήλωση που εστιάζει στην Ευρωπαϊκή Οικονομία των Δεδομένων, πραγματοποιείται στην Αθήνα. Περισσότερα από 700 ηγετικά πρόσωπα της βιομηχανίας, της έρευνας και της πολιτικής, συναντιούνται για να συζητήσουν τις προκλήσεις και τις ευκαιρίες από την καινοτομία των δεδομένων. Με ειδικούς ομιλητές σε δύο παράλληλες συνεδριάσεις, ένα υψηλό panel για τα Μεγάλα Δεδομένα, πολλαπλές ευκαιρίες διασύνδεσης, εκθέματα, την απονομή του European Data Innovator Award, καθώς και 5 επιπλέον εξειδικευμένες συναντήσεις, το EDF2014 είναι η μεγαλύτερη συνάθροιση ειδικών των δεδομένων στην ΕΕ.*

**Αθήνα - Τετάρτη, 19 Μαρτίου, 2014**

Το European Data Forum 2014 πραγματοποιείται στην Αθήνα, Ελλάδα. Το EDF014 συνδιοργανώνεται από την Ευρωπαϊκή Επιτροπή και δύο κορυφαία Ελληνικά ερευνητικά και τεχνολογικά ιδρύματα, το **Ινστιτούτο Πληροφοριακών Συστημάτων (ΙΠΣΥ)** του Ερευνητικού Κέντρου «Αθηνά» (imis.athena-innovation.gr) και το **Τμήμα Πληροφορικής και Τηλεπικοινωνιών (ΤΠΤ)** του ΕΚΠΑ (di.uoa.gr). Το ΙΠΣΥ και το ΤΠΤ, ένας από τους νεότερους και ένας από τους παλαιότερους ερευνητικούς οργανισμούς στην Ελλάδα, αντιπροσωπεύουν την εδραιωμένη **Ελληνική αριστεία** στην καινοτομία των δεδομένων, με πολλαπλές ερευνητικές και τεχνολογικές διακρίσεις σε διεθνές επίπεδο. Η όμορφη πόλη της Αθήνας είναι στην ευχάριστη θέση να καλωσορίσει τους συμμετέχοντες του EDF2014 και να φιλοξενήσει τη νέα γενιά επιχειρηματιών των δεδομένων σε έναν κόμβο καινοτομίας και δημιουργικότητας.

Το EDF2014 εστιάζει στην **Οικονομία των Δεδομένων**, έναν ανερχόμενο κλάδο επιχειρηματικότητας που στηρίζεται στη διάθεση και αξιοποίηση δεδομένων, και αποτελεί καταλύτη για τη **βιώσιμη ανάπτυξη** στην Ευρώπη. Στηριζόμενη σε τεχνολογικά άλματα, όπως τα Μεγάλα Δεδομένα (Big Data) και τα Διασυνδεδεμένα Δεδομένα (Linked Data) και υποστηριζόμενη από πολλαπλές δράσεις της ΕΕ, όπως την πρωτοβουλία για τα Ανοικτά Δεδομένα (Open Data) και την Ψηφιακή Ατζέντα, η Οικονομία των Δεδομένων εμπλέκει μια ποικιλία ενδιαφερομένων σε όλες τις θεματικές περιοχές και δραστηριότητες της αλυσίδας αξίας των δεδομένων.

Το πρόγραμμα του EDF2014 περιλαμβάνει παρουσιάσεις και συνεδριάσεις δικτύωσης από ηγετικά πρόσωπα της βιομηχανίας, της έρευνας, πολιτικούς και οργανωτές συλλογικών πρωτοβουλιών και καλύπτει ένα ευρύ φάσμα από διαφορετικά θέματα που μεταξύ άλλων περιλαμβάνουν την έρευνα και την τεχνολογική ανάπτυξη, την εκπαίδευση και τη μεταφορά τεχνογνωσίας, καθώς και την εμπορική αξιοποίηση.

**H Neelie Kroes,** η Αντιπρόεδρος της Ευρωπαϊκής Επιτροπής, υπεύθυνη για την Ψηφιακή Ατζέντα, άνοιξε το EDF2014 και απεύθυνε ένα θερμό χαιρετισμό σε όλους τους συμμετέχοντες: «Είναι ένα φιλόδοξο γεγονός, σημαντικό για την Ελλάδα, σημαντικό για την Ευρώπη». Επισήμανε πως ζούμε στην εποχή των Μεγάλων Δεδομένων, που σημαίνει πως περισσότερα δεδομένα και τρόποι για να τα συλλέξουμε, διαχειριστούμε και να τα χρησιμοποιήσουμε, έχουν σημαντικό αντίκτυπο στη ζωή μας: «Δεδομένα για να ενδυναμώσομε τους ανθρώπους».

Ο Υπουργός Διοικητικής Μεταρρύθμισης και Ηλεκτρονικής Διακυβέρνησης, **Κυριάκος Μητσοτάκης**, απευθύνθηκε στους συμμετέχοντες και ενίσχυσε την έμφαση της Ελληνικής Κυβέρνησης σε βασικές περιοχές της Οικονομίας των Δεδομένων, ώστε να εξασφαλιστεί η διαφάνεια, η αποδοτικότητα του κράτους και η ανάπτυξη: «Η επανάσταση των ανοικτών δεδομένων είναι κάτι που η χώρα μας απλά δεν έχει την πολυτέλεια να αγνοήσει».

Η Υφυπουργός Διοικητικής Μεταρρύθμισης και Ηλεκτρονικής Διακυβέρνησης, **Εύη Χριστοφιλοπούλου**, ανέπτυξε συγκεκριμένες περιοχές της Οικονομίας των Δεδομένων που αποτελούν στόχους και δεσμεύσεις της Ελληνικής Κυβέρνησης για την εδραίωση των Ανοικτών Δεδομένων στην Ελλάδα. Ανέφερε πως από τον Οκτώβριο του 2014, 3.677 δημόσιοι φορείς έχουν υιοθετήσει το πρόγραμμα Δι@ύγεια και δημοσιεύουν τις αποφάσεις τους στο Διαδίκτυο. Η Υφυπουργός ανακοίνωσε το πρώτο κυβερνητικό Open Data Hackathon και κάλεσε όλους τους συμμετέχοντες να συνεισφέρουν.

Ο Γενικός Γραμματέας Έρευνας και Τεχνολογίας, **Χρίστος Βασιλάκος**, έδωσε τα συγχαρητήριά του στους Έλληνες διοργανωτές του EDF2014 και αναγνώρισε τον ηγετικό τους ρόλο στην Ευρωπαϊκή Οικονομία των Δεδομένων.

Το **Eccenca European Data Innovator (EDI) Award για το 2014**, σε αναγνώριση των υποδειγματικών προσπαθειών και καινοτομιών στην Οικονομία των Δεδομένων, απονεμήθηκε στον **Johann Mittheisz**, πρώην CIO της πόλης της Βιέννης και μέλος της ομάδας Ανοικτής Διακυβέρνησης της Βιέννης, για την εξαιρετική συμβολή του για την εδραίωση των Ανοικτών Δεδομένων και της Ανοικτής Διακυβέρνησης. Το βραβείο απονεμήθηκε από την Επίτροπο **Neelie Kroes**, τον Αναπληρωτή Διευθυντή του DG CONNECT **Roberto Viola** και τον **H.C. Brockman, CEO της Eccenca**. H Neelie Kroes τον συνεχάρη και σημείωσε πως η πόλη της Βιέννης μπορεί να αποτελέσει παράδειγμα για όλη την Ευρώπη: «Δεν κηρύσσετε απλά, αλλά κάνετε. Συνεχίστε και εμπνεύστε όλους μας».

Ο κ. Mittheisz παρέλαβε το βραβείο και σημείωσε τη σημασία της Τοπικής Αυτοδιοίκησης για την προώθηση της πολιτικής για τα Ανοικτά Δεδομένα: «Εργάζομαι 41 έτη για την πόλη της Βιέννης. Είναι εξαιρετικά τιμητική η απονομή του βραβείου».

Η εναρκτήρια ομιλία του EDF2014 δόθηκε από τον **Stefan Wrobel**, διευθυντή του Fraunhofer IAIS, ο οποίος τόνισε τη σημασία των Μεγάλων Δεδομένων για την Οικονομία των Δεδομένων: «Τα Μεγάλα Δεδομένα έχουν έρθει για να μείνουν» και σκιαγράφησε τις τάσεις στα Μεγάλα Δεδομένα, όπως την ψηφιακή σύγκλιση, τα ευφυή συστήματα, το περιεχόμενο που παράγεται από τους χρήστες και τα Ανοικτά Δεδομένα. «Τα Μεγάλα Δεδομένα μας φέρνουν από μια μοντελο-κεντρική σε μια δεδομενο-κεντρική προσέγγιση».

Το πρόγραμμα του EDF2014 συνεχίζει με:

* **Δύο παράλληλους κύκλους** ομιλιών με παρουσιάσεις από ειδικούς σε όλες τις πτυχές της Οικονομίας των Δεδομένων και της καινοτομίας
* Ένα υψηλό **panel** για τα **Μεγάλα Δεδομένα** και τα **ΣΔΙΤ Δεδομένων**
* Μια **εκθεσιακή** περιοχή για όλη τη διάρκεια του EDF2014
* Μία σύνοδο για την ανάδειξη **ερευνητικών και τεχνολογικών** αποτελεσμάτων
* Το πρώτο **Linked Data Europe** Workshop ([www.linkedataeurope.eu](http://www.linkedataeurope.eu))
* Το **Linked Data for Language Technology Workshop** (LD4LT)

Με περισσότερους από 700 συμμετέχοντες, 50 ομιλίες, 30 παρουσιάσεις και 30 εκθέτες, το European Data Forum 2014 είναι μια εξαιρετική επιτυχία για την υποστήριξη της Ευρωπαϊκής κοινότητας των Δεδομένων. Το επόμενο European Data Forum – EDF2015 – θα πραγματοποιηθεί στο Λουξεμβούργο, στο πλαίσιο της προεδρίας του Λουξεμβούργου στο Συμβούλιο της Ευρωπαϊκής Ένωσης.

------------------------------- Τέλος του Δελτίου Τύπου -------------------------------

**Στοιχεία του EDF2014**

**Τι**: European Data Forum 2014 (EDF2014)

**Που**: Αθήνα, Ελλάδα

**Πότε**: 19 και 20 Μαρτίου 2014

**Περισσότερα**: <http://2014.data-forum.eu/>

**Twitter**: <https://twitter.com/EUDataForum>, hashtag: #EDF2014

**Πληροφορίες για τα ΜΜΕ**: <http://2014.data-forum.eu/about/press-area>

**LinkedIn Group**: <http://www.linkedin.com/groups/European-Data-Forum-4356346>   
**Επικοινωνία**: [edf2014@data-forum.eu](mailto:edf2014@data-forum.eu)

Το EDF2014 είναι ένα μία επίσημη εκδήλωση της **Ελληνικής Προεδρίας του Συμβουλίου της Ευρωπαϊκής Ένωσης**.

Το EDF2014 υποστηρίζεται από την Ευρωπαϊκή Επιτροπή και οργανώνεται από ηγετικούς Ελληνικούς φορείς της Οικονομίας των Δεδομένων:

* Το Ινστιτούτο Πληροφοριακών Συστημάτων του Ερευνητικού Κέντρου «Αθηνά» ([www.imis.athena-innovation.gr](http://www.imis.athena-innovation.gr))
* Το Τμήμα Πληροφορικής και Τηλεπικοινωνιών του Εθνικού και Καποδιστριακού Πανεπιστημίου Αθηνών (www.di.uoa.gr)

Στους οργανωτικούς εταίρους του EDF2014 συγκαταλέγονται τα παρακάτω ερευνητικά προγράμματα που χρηματοδοτούνται από πόρους της ΕΕ:

* LOD2 (<http://lod2.eu/>)
* BIG (<http://big-project.eu/>)
* PlanetData (<http://planet-data.eu/>)
* Optique (<http://www.optique-project.eu/>)
* LEO (<http://www.linkedeodata.eu/>)
* GeoKnow (<http://geoknow.eu/>)
* PublicaMundi (<http://www.publicamundi.eu/>)
* IQmulus (<http://www.iqmulus.eu/>)
* LDBC (<http://www.ldbc.eu/>)
* OpenDataMonitor (<http://project.opendatamonitor.eu/>)
* ENGAGE (<http://www.engagedata.eu/>)
* DIACHRON (<http://www.diachron-fp7.eu/>)
* vistaTV (<http://vista-tv.eu/>)
* Euclid (<http://euclid-project.eu/>)
* SemGrow (<http://www.semagrow.eu/>)
* LIDER (<http://www.lider-project.eu/>)
* INSIGHT (<http://www.insight-ict.eu/>)

**EDF 2014 – Επαφές για τα ΜΜΕ**

**EDF2014 Conference Chair**Martin Kaltenböck (Semantic Web Company, Vienna, Austria)  
Email: [m.kaltenboeck@semantic-web.at](mailto:m.kaltenboeck@semantic-web.at)

**EDF2014 Local Chair / Local Dissemination Chair**Spiros Athanasiou (IMIS/“Athena” Research Center, Athens, Greece)  
Tel.http://www.deri.ie/fileadmin/images/elements/x.gif +30 210 6875402  
Fax +30 210 6856804  
Email: [spathan@imis.athena-innovation.gr](mailto:spathan@imis.athena-innovation.gr)

EDF2014 - Πληροφορίες για τα ΜΜΕ: <http://2014.data-forum.eu/about/press-area>